
Ministru kabineta noteikumi Nr. 251
Rīgā 2025. gada 22. aprīlī (prot. Nr. 16 28. §)
Grozījumi Ministru kabineta 2024. gada 9. jūlija noteikumos Nr. 450 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" pirmās projektu iesniegumu atlases kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 9. jūlija noteikumos Nr. 450 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" pirmās projektu iesniegumu atlases kārtas īstenošanas noteikumi" (Latvijas Vēstnesis, 2024, 133. nr.) šādus grozījumus:
· 1. Izteikt 8. punktu šādā redakcijā:
· "8. Pasākuma pirmās kārtas īstenošanai plānotais un pieejamais kopējais attiecināmais finansējums ir vismaz 2 245 478 euro, tai skaitā Taisnīgas pārkārtošanās fonda finansējums – 1 908 656 euro un nacionālais līdzfinansējums, ko veido valsts budžeta līdzfinansējums, – 336 822 euro."
· 2. Izteikt 20.5.2. apakšpunktu šādā redakcijā:
· "20.5.2. izstrādāt pašvaldību un privātpersonu īpašumā esošo vēsturisko kūdras ieguves vietu rekultivācijas stratēģijas un noteikt piemērotākās metodes, nodrošinot kompetentu un kvalitatīvu ekspertīzi mērķa sasniegšanai teritorijām, kurās tiks īstenoti rekultivācijas darbi pasākuma nākamajās projektu iesniegumu atlases kārtās;".
· 3. Izteikt 20.5.3. apakšpunktu šādā redakcijā:
· "20.5.3. informēt vēsturisko kūdras ieguves vietu īpašniekus, valdītājus un turētājus par rekultivācijas iespējām un izstrādāt rekultivācijas stratēģijas ieinteresētajiem īpašniekiem un zemes apsaimniekotājiem, piesaistot atbilstošu ekspertīzi, kā arī izstrādāt projektu dokumentāciju nākamajām pasākuma kārtām;".
· 4. Izteikt 31.5. apakšpunktu šādā redakcijā:
· "31.5. izstrādā nosacījumus, kā pārliecināties par interešu konflikta, krāpšanas un korupcijas risku neesību, tostarp identificē apstākļus, kuri izraisa vai var izraisīt interešu konfliktu un krāpšanas un korupcijas riskus, kas rada apdraudējumu vai kaitējumu projekta īstenošanā, nosaka veicamos pasākumus un izstrādā darbības plānu interešu konflikta un krāpšanas un korupcijas risku preventīvai novēršanai un gadījumiem, kad interešu konflikts, krāpšana vai korupcija ir atklāta, kā arī paraksta apliecinājumu par interešu konflikta neesību, lai tiktu ievērotas Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantā noteiktās prasības;".
· 5. Izteikt 31.6. apakšpunktu šādā redakcijā:
· "31.6. projekta darbību īstenošanai piesaista kompetentus ekspertus vēsturisko kūdras ieguves vietu stāvokļa novērtēšanai un rekultivācijas stratēģiju izstrādei, ņemot vērā piemērotākās metodes siltumnīcefekta gāzu emisiju samazināšanai, vides kvalitātes uzlabošanai un sociālekonomisko ieguvumu nodrošināšanai;".
· 6. Izteikt 31.8. apakšpunktu šādā redakcijā:
· "31.8. līdz 2025. gada 16. jūnijam izstrādā un atbildīgajai iestādei iesniedz šādus metodiskos materiālus:
· 31.8.1. vadlīnijas pašvaldībām par procedūru vēsturisko kūdras ieguves vietu atzīšanai par rekultivētām;
· 31.8.2. vadlīnijas par horizontālā principa "nenodarīt būtisku kaitējumu" klimata un vides mērķu novērtējumu pasākumā īstenojamām darbībām vēsturiskajās kūdras ieguves vietās;
· 31.8.3. vadlīnijas par sociālekonomisko novērtējumu katram no vēsturisko kūdras ieguves vietu rekultivācijas veidiem;
· 31.8.4. vadlīnijas par ekosistēmu pakalpojumu novērtējumu katram no vēsturisko kūdras ieguves vietu rekultivācijas veidiem;".
· 7. Izteikt 31.9.2. apakšpunktu šādā redakcijā:
· "31.9.2. līdz 2025. gada 11. novembrim – nodevumu par pašvaldību īpašumā esošo vēsturisko kūdras ieguves vietu inventarizācijas rezultātiem, iekļaujot šo noteikumu 20.5.1. apakšpunktā noteikto informāciju;".
· 8. Izteikt 31.9.3. apakšpunktu šādā redakcijā:
· "31.9.3. līdz 2026. gada 1. aprīlim – nodevumu par privātpersonu īpašumā esošo vēsturisko kūdras ieguves vietu inventarizācijas rezultātiem, iekļaujot šo noteikumu 20.5.1. apakšpunktā noteikto informāciju;".
· 9. Izteikt 31.9.4. apakšpunktu šādā redakcijā:
· "31.9.4. līdz 2026. gada 30. decembrim – gala nodevumu, kurā iekļauta analīze par visām vēsturiskajām kūdras ieguves vietām pašvaldību un privātpersonu īpašumā, iekļaujot šo noteikumu 20.5.1. un 20.5.2. apakšpunktā noteikto informāciju un norādot kopējo analizēto teritoriju platību hektāros;".
· 10. Papildināt ar 31.9.1 apakšpunktu šādā redakcijā:
· "31.9.1 precizē šo noteikumu 31.8. apakšpunktā  minētos metodiskos materiālus, iepriekš vienojoties ar atbildīgo iestādi par izpildes termiņu, ja, sagatavojot šo noteikumu 31.9.1., 31.9.2. un 31.9.3. apakšpunktā minētos nodevumus, tiek iegūta tāda informācija, kuras dēļ šos metodiskos materiālus nepieciešams precizēt, un iesniedz tos atbildīgajai iestādei ne vēlāk kā līdz 2026. gada 31. jūlijam;".

